|  |  |
| --- | --- |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**LĒMUMS**

Rēzeknē

2023.gada 1.jūnijā Nr. 693 (prot. Nr.12, 22.§)

**Par pašvaldības nekustamā īpašuma “Koksne”, Mākoņkalna pagastā, pārdošanu elektroniskā izsolē ar augšupejošu soli**

Pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un trešo daļu un 9.panta otro daļu, 32.panta pirmās daļas 1.punktu, Pārejas noteikumu 11.pantu, ņemot vērā Rēzeknes novada pašvaldības iestādes “Kaunatas apvienības pārvalde” 2023.gada 2.maijā ierosinājumu un Finanšu komitejas 2023.gada 25.maija priekšlikumu, Rēzeknes novada dome **nolemj:**

1. Nodot atsavināšanai, pārdodot elektroniskā izsolē ar augšupejošu soli, Rēzeknes novada pašvaldības nekustamo īpašumu „Koksne”, kadastra Nr.7872 002 0119, kas sastāv no zemes vienības ar kadastra apzīmējumiem 7872 002 0119, platība 3,43 ha, kas atrodas Mākoņkalna pagastā, Rēzeknes novadā.
2. Apstiprināt šī lēmuma 1.punktā minētā pašvaldības nekustamā īpašuma izsoles noteikumus (izsoles noteikumi pievienoti).
3. Apstiprināt pašvaldības nekustamā īpašuma nosacīto cenu – **EUR 9 300,00** (deviņi tūkstoši trīs simti *euro*, 00 centi)
4. Apstiprināt šī lēmuma 1.punktā minētā pašvaldības nekustamā īpašuma pirkuma līgumu projektu (pirkuma līguma projekts pievienots).
5. Uzdot Rēzeknes novada pašvaldības iestāde “Kaunatas apvienības pārvalde” publicēt sludinājumu par nekustamā īpašuma izsoli laikrakstā “Rēzeknes Vēstis” un Rēzeknes novada pašvaldības mājas lapā.
6. Noteikt, ka maksājumi, kas saistīti ar šī lēmuma 1.punktā minēto pašvaldības īpašumu sludinājumu publicēšanu laikrakstos un elektroniskā izsoļu vietnē, veicami no Rēzeknes novada pašvaldības iestādes “Kaunatas apvienības pārvalde” budžeta līdzekļiem.
7. Uzdot Rēzeknes novada pašvaldības elektronisko izsoļu komisijai ievietot elektronisko izsoļu vietnē <https://izsoles.ta.gov.lv> informāciju par šī lēmuma 1.punktā minētā pašvaldības nekustamā īpašuma izsoli.
8. Izsoles rezultātus komisijai iesniegt apstiprināšanai Rēzeknes novada domē.

Domes priekšsēdētāja vietniece Ērika Teirumnieka